ปัดรับบริจาค ทำรากฟันแสนบาทให้ฟรี ไม่เอา เปิดใจป้าร้องดะ ถูกตุ๋นขายฟันปลอม
นี่คือเสียงจาก คุณป้าอานันต์ ชุมวรฐายี ชาวบ้านหมู่ 9 ต.บางบุตร อ.บ้านค่าย จ.ระยอง ที่มีอาชีพชาวสวนปลูกต้นไม้ เลี้ยงไก่ หลังจากสั่งซื้อฟันปลอมทางอินเทอร์เน็ต ในราคา 1,550 บาท แต่สิ่งที่ได้กลับเป็นฟันยางที่ใช้ทำอะไรไม่ได้,เรื่องราวของป้าอานันต์ กลายเป็นข่าวดังเมื่อหลายวันก่อน จนเข้าตา ,พ.ต.ท.ทพ.พจนารถ พุ่มประกอบศรี อาจารย์ทันตแพทย์มหาวิทยาลัยชื่อดัง และเจ้าของคลินิกแห่งหนึ่ง, ที่ตั้งอยู่บริเวณชิดลม ได้ติดต่อเข้ามายังไทยรัฐ เพื่อเสนออยากจะช่วยทำฟันปลอมให้ฟรี,คุณหมอพจนารถ ยอมรับว่า สาเหตุที่ตั้งใจอยากจะช่วยนั้น เพราะเรื่องนี้เพิ่งโดนกับตัวเองมา โดยเขาได้สั่งซื้อแท็บเล็ต 1 เครื่อง ในราคา 5,000 บาท แต่กลับได้แท็บเล็ตในราคา 1,500 บาท,โดย พ.ต.ท.ทพ.พจนารถ เล่าว่า สาเหตุที่อยากช่วยเหลือคุณป้า เพราะตนได้เจอประสบการณ์กับตัวเองด้วยการสั่งซื้อของออนไลน์ ปรากฏว่าสินค้าที่ส่งมาเป็นสินค้าไม่ได้คุณภาพ ไม่ตรงสเปกที่สั่ง 5,000 ได้ของ 1,500,คุณหมอพจนารถ กล่าวอย่างอารมณ์คุกรุ่น ต่อว่า คุณพูดแบบนี้มันไม่ใช่ เพราะในทางกฎหมาย บริษัทรับส่งของนั้นมีส่วนที่ต้องรับเงิน ดังนั้นบริษัทส่งของจึงเป็นส่วนประกอบในการกระทำผิด คุณหมอกล่าวอย่างมั่นใจ เพราะมียศเป็นตำรวจด้วย,ตนเดินหน้าตามทวงสิทธิ์ เขาก็ให้เบอร์โทรศัพท์ที่ไม่มีคนรับสายมา ไลน์ไปหา ก็เป็นไลน์อัตโนมัติ สุดท้ายตนได้ไปแจ้งความเพื่อให้บริษัทรับส่งของ เปิดเผยแหล่งที่มาของบริษัทที่ส่งของให้ กระทั่งเมื่อไม่กี่วันนี้ ตนเพิ่งได้รับเงินคืน 5,000 บาท ซึ่งทราบว่าเป็นเงินจากบริษัทที่ขายสินค้า เขาส่งเงินคืนผ่านบริษัทรับส่งสินค้า,นี่คือเรื่องราวที่เกิดขึ้น พ.ต.ท.ทพ.พจนารถ พุ่มประกอบศรี อาจารย์แพทย์มหาวิทยาลัยชื่อดัง ที่โดนกับตัวเอง และยังได้ยกตัวอย่างไว้อย่างน่าสนใจว่า ,หากบริษัทรับส่งของไม่ตรวจสอบสินค้าภายใน หากมีคนร้ายส่งยาบ้าเมื่อถูกจับ คุณก็ต้องรับผิดชอบด้วย เพราะถือว่าคุณส่งยาบ้าให้เขา,คุณหมอพจนารถ อธิบายเพิ่มว่า การกระทำดังกล่าว เข้าข่ายในคดีฉ้อโกง เพราะคุณส่งของที่ไม่ได้ตรงตามที่เขาสั่งซื้อให้กับลูกค้า คุณรับเงินลูกค้าไปแล้ว ถือว่าการกระทำสำเร็จแล้ว เพราะมีผู้กระทำ ผู้ถูกกระทำ และความเสียหาย แบบนี้อยู่ในข่ายร่วมกันฉ้อโกง,คุณหมอพจนารถ กล่าวว่า กรณีของคุณป้าซื้อฟันปลอมนั้น เพราะคุณป้าไม่รู้กฎหมาย และบางคนคิดว่าเป็นเงินไม่มาก แต่สำหรับคุณป้านี้ถือว่าเป็นนักสู้ที่ไม่ยอม และเดินหน้าร้องกับ สคบ. สำนักนายกฯ แบบนี้สิถึงจะถูกต้อง เพราะเงิน 1,500 บาท หากโดนสัก 10 หรือ 100 คน เป็นเงินเท่าไหร่,พ.ต.ท.ทพ.พจนารถ กล่าวต่อว่า ฟันปลอมที่คุณป้าซื้อมานั้น เป็นพลาสติกนั้น คาดว่าไม่ถึง 100 บาท ทั้งนี้ การทำฟันปลอมนั้นต้องผ่านวิธีการพิมพ์ปากโดยทันตแพทย์ ฉะนั้นการซื้อแบบนี้มายังไงก็ใส่ไม่ได้ เพราะโครงสร้างฟันของคนเราไม่เหมือนกัน,ผมยินดีทำฟันปลอมทุกชนิดให้คุณป้าใส่ เพราะผมชื่นชมคุณป้าที่ออกมาเปิดเผยเรื่องนี้ โดยฟันปลอมที่ดีที่สุด คือ การทำรากฟันเทียม ผมเป็นอาจารย์ที่สอนเรื่องรากฟันเทียม ผมยินดีทำให้ฟรีเลย ถ้าคิดตามคลินิกมูลค่าการทำฟันเทียมแบบนี้ (2 ซี่ของคุณป้า) มูลค่าประมาณ 1.2 แสนบาท แต่ถ้าคุณป้าบอกไม่อยากมาบ่อยๆ เพราะการทำรากฟันเทียมต้องไปๆ มาๆ หลายรอบ คุณป้าอยากได้แบบถอดได้ ผมก็พร้อมจะทำให้ รับรองว่ากลับไปนี่สวยเลย,สิ่งที่ทำวันนี้ คือ อยากให้ประชาชนได้รับทราบว่า การทำฟันปลอม ไม่ใช่ทำได้ง่ายๆ มันต้องผ่านมือทันตแพทย์ ไม่ใช่ซื้อมาก็ใส่ได้ อยากให้ประชาชนได้รับทราบข้อมูลจะได้เลิกซื้อ เรื่องนี้สมาคมที่เกี่ยวข้องกับทันตแพทย์ได้มีการประชาสัมพันธ์ตลอด,หลังจากทีมข่าวฯ รับเรื่องจาก พ.ต.ท.ทพ.พจนารถ แล้ว ทีมข่าวฯ ได้ติดต่อไปยัง ป้าอานันต์ ซึ่งได้รับคำตอบว่า, ก็อยากทำอยู่ แต่ป้าอยู่คนเดียว ไม่สะดวกที่จะเดินทางเข้ากรุงเทพฯป้าต้องขอโทษด้วยนะ ป้าไปไม่ได้จริงๆ เพราะอยู่บ้านคนเดียว,ป้าอานันต์ เล่าว่า ,ถึงตอนนี้ร้องเรียนไปแล้วหลายหน่วยงาน หลายหน่วยงานก็ไม่ตอบสนองอะไร มีเพียงศูนย์ดำรงธรรมที่มาหา ส่วนตัวคิดว่าทาง สคบ. คงจะส่งเรื่องให้ศูนย์ดำรงธรรมดำเนินการ แม้ที่ไหนไม่ตอบรับก็ไม่เป็นไร เพราะตอนนี้ถือว่าป้าได้เตือนคนทั่วประเทศแล้ว บรรลุผลลัพธ์ในใจป้าแล้ว,นอกจากนี้คุณป้ายังได้เล่าย้อนไปถึงวันที่เขาส่งของให้ว่า เราได้ทักท้วงแล้ว เราเปิดกล่องต่อหน้าเด็กส่งของพอเปิดแล้ว เขาบอกว่าถ้าเปิดแล้วรับกลับไม่ได้นะครับเด็กคนนั้นเห็นของยังตกใจ เราเองก็เกรงใจเขา เพราะเขาก็ทำงานเหมือนกัน ส่วนฟันที่ได้มาเราพยายามใส่ตามคำแนะนำในนั้น มันก็ใส่ไม่ได้ถ้าใส่ติดได้สักนิดหนึ่งก็ยังดี แต่นี่ใส่ไม่ได้ คุณป้ากล่าวย้ำ,จริงๆ เรื่องนี้ป้าเองตัดใจแล้ว แต่เมื่อมาเปิดเฟซบุ๊กดู ปรากฏว่ามีการร้องทุกข์ หรือคนโดนแบบป้าเยอะมาก มีร้องกันแทบทุกเพจ เห็นว่ามีไม่น้อยนะคะ มีเป็นพันๆ คน หลังจากมีข่าวออกไปก็มีคนโทรเข้ามาขอบคุณป้า เขาถามป้าว่าถ้าของส่งมาแล้วให้ทำไง ป้าก็เลยแนะนำว่าไม่ต้องไปรับ ให้ตีกลับไปเลย,ถามว่าตอนนี้อยากแจ้งความหรือไม่ คุณป้าบอกว่า คงต้องรอให้ผู้ใหญ่พาไปแจ้งความ แต่ตอนนั้นเราไม่ทราบ เราคิดเองเราก็ไม่ทราบ บางคนไม่รู้จัก ก็มาด่าเราว่า ,โง่ทำไมไม่รู้จักถามญาติพี่น้อง, ฉันจะไปถามญาติพี่น้องที่ไหน ฉันอยู่กับหมา 11 ตัวเท่านั้น ที่เราตัดสินใจซื้อ เพราะเราคิดว่าหวังจะใช้เวลาออกไปงานศพ หรืองานอื่นๆ เพื่อจะได้ไม่อายคนอื่น เราไม่ได้คิดว่าจะสวยเลิศเลอ แค่ไม่อยากให้เห็นฟันหลอแค่นั้นเอง,ป้าอยากจะบอกว่า ป้าไม่ต้องการเงินสมทบทุนอะไรทั้งสิ้น ส่วนใครที่คิดจะใช้ชื่อป้าไปเปิดรับบริจาค บอกเลยว่านั่นเป็นตัวปลอม เพราะป้าไม่ได้รับบริจาคสิ่งใดทั้งสิ้น ส่วนจะมีจริงหรือไม่ป้าไม่รู้ แต่อยากจะบอกไว้ก่อน เพราะป้าเป็นคนไม่รู้หนังสือ,สำหรับชีวิตและความเป็นอยู่ตอนนี้ คุณป้าอานันต์ เผยว่า ตอนนี้เราทำงานเฝ้าสวนให้เขา เลี้ยงหมา 11 ตัว เลี้ยงไก่ ก็มีกินอยู่ นอกจากนี้ยังมีรายได้จากเบี้ยยังชีพเดือนละ 600 บาท ส่วนถามว่าอยากได้อะไรหรือไม่ ป้าเองก็ไม่รู้เหมือนกันว่าอยากได้อะไร ก็อยู่อย่างพอเพียง ไม่ต้องการรับบริจาคหรืออะไร,เรื่องแบบนี้แม้ดูผิวเผินเหมือนจะเป็นคดีเล็กๆ แต่แท้ที่จริงแล้ว มีมูลค่าความเสียหายมหาศาล เพราะแต่ละปีมีคนถูกหลอกมากมาย ดังนั้นจึงอยากให้เจ้าหน้าที่ที่เกี่ยวข้องเร่งแก้ปัญหาที่เกิดขึ้น ไม่ใช่ปล่อยให้ประชาชนตาดำๆ เผชิญชะตากรรมเฉกเช่นนี้ต่อไป.,ทีมข่าวเฉพาะกิจไทยรัฐออนไลน์ รายงาน 
ป้าตัดสินใจซื้อ เพราะคิดว่าหวังจะใช้เวลาออกไปงานศพ หรืองานอื่นๆ เพื่อจะได้ไม่อายคนอื่น เราไม่ได้คิดว่าจะสวยเลิศเลอ แค่ไม่อยากให้เห็นฟันหลอแค่นั้นเอง 
หลอกขายฟันปลอม,ฟันปลอม,ทำฟันปลอมให้ฟรี,ระยอง,ทีมข่าวเฉพาะกิจไทยรัฐออนไลน์